Jurnalistul Cristian Tudor Popescu a comentat la Digi24 momentul din ședința CEx a PSD în care Viorica Dăncilă i-a reproșat lui Claudiu Manda, soțul Olguței Vasilescu, că a făcut-o „proastă”.



„Doamna Dăncilă a făcut dovada acelei calități pe care a pronunțat-o dl. Manda.

Prima dovadă: Cum în plenul CEx te apuci să îi reproșezi cuiva că te-a făcut proastă? Un politician cu inteligență medie tace, nu pronunță. Tace și pune deoparte un glonț cu capul retezat pentru respectivul individ”, a spus Cristian Tudor Popescu.

Mai mult decât atât, Viorica Dăncilă ar fi început să plângă în timpul ședinței, din care a ieșit supărată pentru a se întoarce ulterior, comportament pe care jurnalistul l-a etichetat drept unul de „subretă ofensată”.

„Cum să plângi în fața crocodililor de la PSD, e un semn de slăbiciune care îi confirmă calitatea. (...) Cum să te iei de Claudiu Manda acum? E soțul Olguței Vasilescu care ți-a adus cele mai multe voturi din Oltenia. Fără Oltenia, dna Dăncilă poate nu mai intra în turul 2. O altă mișcare care arată că nu gândește”, a spus jurnalistul.

Cititi și: